f1rdavs/TajLiB huggingface dataset:
Савол: Услуби матнро муайян намоед: Энсиклопедияҳои соҳавӣ ба шарҳи як ҷиҳати ҳаёти миллат нигаронида шудаанд. Алҳол дар кишварамон “Энсиклопедияи хоҷагии қишлоқи Тоҷикистон” дар ду ҷилд 8 ҳазор мақола, “Энсиклопедияи адабиёт ва санъат” дар ду ҷилд (аслан бояд 3 ҷилд нашр шавад) бо 9 ҳазор мақола интишор гаштааст. “Фарҳанги тиббӣ” –(русӣ – тоҷикӣ – лотинӣ) -и М. Ё. Расулов дар чор ҷилд моҳиятан ба энсиклопедияи соҳавӣ мансуб мебошад.
A) бадеӣ
B) расмӣ
C) илмӣ
D) публитсистӣ
Ҷавоб: C
Савол: Услуби матни зеринро муайян намоед: Шаҳри Бухоро дар пойи қалъа ҳамчун дасторхони пурнеъмате дар пеши меҳмони болонишин густурда ва дар иҳотаи девори баланд қарор гирифтааст. Дар даруни қалъа боз қалъаи дигаре буд, ки кохи ҳукмдорони Бухоро – Бухорхудотҳо дар вай буд. С. Улуғзода
A) бадеӣ
B) илмӣ
C) расмӣ
D) публитсистӣ
Ҷавоб: A
Савол: Услуби матни зеринро муайян намоед: Кабк бедор шуд, ба танаи тахтачаҳо нӯл зад, аз косачаи наздаш оби соф хӯрд ва аввал канда-кандаи оҳиста, сипас қақра зад. Дар субҳи солеҳон долону хонаву дар, берун ҳам пур аз хониши кабки дарӣ гашт. С. Ҳасанзод
A) илмӣ
B) бадеӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: Бо хоҳиши бачаҳаки хушлафз кабк боре чанд чида-чида дон мехӯрд. Андактар кабки қафас аз дигар нағма пардохт. Писарак хандида фуромаду худро ба ҷойгаҳ андохт. Ӯро дар хониши форам хоб мебурд, хоби бароҳате. С. Ҳасанзод
A) илмӣ
B) бадеӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: “Бӯстон” ба вазни “Шоҳнома”-и Фирдавсӣ дар баҳри мутақориби мусаммани маҳзуф ва мақсур иншо шудааст. Ҳар байти он аз ҳашт рукни фаулун, фаулун, фаулун фаул таркиб ёфтааст.
A) бадеӣ
B) илмӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: Саъдӣ “Гулистон”-ро пас аз “Бӯстон” иншо кардааст. “Гулистон” асари насрист, вале бо пораҳои шеърӣ, қитъаҳо, рубоиёт ё байтҳои алоҳида ороста шудааст. Баъзан ҳикоёти назмӣ низ омадаанд, вале онҳо хеле каманд.
A) бадеӣ
B) илмӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: Саъдӣ пас аз сафари тулонӣ ба диёр омад ва ба иншои “Бӯстон” оғоз кард. Ҳамин тавр, ӯ “Бӯстон”-ро дар тули як сол (соли 1257) ба анҷом расонд. Асар аз чаҳор ҳазор байт иборат буда, аз даҳ фасл таркиб ёфтааст.
A) бадеӣ
B) илмӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: ... зулфи парешонашро дар гирди рухсори тобонаш бо он зебоӣ тасвир кардан аз дасти ҳеҷ наққоши нодиракор намеомад; қади навраста, рӯйи хуҷаста, зулфи шикаста, абруи пайваста – ҳама ба якдигар мутаносиб, ҳама ба якдигар шинам, ҳама ба якдигар зебанда афтида буданд. С. Айнӣ
A) илмӣ
B) бадеӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: Дар ҳақиқат ҳам ҳусну ҷамоли Гулнор таъсирбахшо буд: чашми сиёҳи оташбор, мижгони дарози ҷоншикор ва абруи каҷи дун- боладори ӯ дили ҳар бинандаро аз ҷо мебурд; мӯйи дарози тобдораш, ки то хамгашти зонуҳояш мерасид, барои ҳаваскорон каманди печоне буд ... . С. Айнӣ
A) илмӣ
B) бадеӣ
C) расмӣ
D) публитсистӣ
Ҷавоб: B
Савол: Услуби матни зеринро муайян намоед: Хусусан, дар ҳолати ҳозира ҳусн ва зебоии Гулнор яке бар даҳ афзуда буд: чашми бепарвое, ки ба нигоҳи мағруронааш бинан-дагон зор буданд, ҳоло бо нигоҳи маъюсона зорӣ мекард; лаби пуристиғное, ки дар ғояти ноз ба ҷуз пеши дилбохтаи худ (Ёдгор) ба боз шудан гардан намефуровард, ҳоло ба ниёз омада буд. С. Айнӣ
A) илмӣ
B) бадеӣ
C) расмӣ
D) публитсистӣ
Ҷавоб: B
Савол: Услуби матнро муайян кунед: Шаҳри Норак дар соҳили рӯди Вахш ҷойгир буда, масоҳаташ зиёда аз 324,5 км2-ро ташкил медиҳад. Аз Норак то пойтахти кишвар – шаҳри Душанбе 64 км аст. Аҳолии шаҳри Норак дар соли 2015 тақрибан 28 100 нафар буд. Дар атрофи Норак 31 деҳа мавҷуд аст.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: A
Савол: Услуби матнро муайян кунед: Қалъаи Хуҷанд яке аз калонтарин қалъаҳои Осиёи Миёна буда, таърихи 2500-сола дорад. Қалъа дар асрҳои VI-V пеш аз мелод бино шуда, аввал садди хокӣ ва баъдтар девори ғафси бо хишти хом сохташуда дошт. Қисмҳои таркибии Хуҷанди қадима – шаҳру арк деворҳои алоҳида доштанд.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: A
Савол: Услуби матнро муайян кунед: Давлати Сомониён сеюмин давлати бузурги аҳди исломии тоҷикон мебошад, ки солҳои 875-999 дар Мовароуннаҳру Хуросон арзи вуҷуд кардааст. Саромади сулолаи Сомониён Сомонхудот ном дошт, ки дар музфоти Балх мезист. Набераҳои Сомонхудот ва писарони Асад – Нуҳ, Аҳмад, Яҳё, Илёс ҳокимони баъзе аз вилоятҳои Мовароуннаҳру Хуросон шуданд.
A) бадеӣ
B) илмӣ
C) расмӣ-коргузорӣ
D) публитсистӣ
Ҷавоб: B
Савол: Услуби матнро муайян кунед: Суғд аз нахустин давлатҳои таърихӣ, яке аз қадимтарин марказҳои тамаддуни аҷдоди тоҷикон ба шумор меравад. Давлати Суғд дар нимаи аввали ҳазораи I то мелод пайдо шуда, дар Шарқ пеш аз ташкилёбии давлати Ҳахоманишиён машҳур буд. Суғд дар асри V то мелод ба ҳайати давлати Ҳахоманишиён шомил гашта, яке аз вилоятҳои бузурги онро ташкил медод.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: A
Савол: Услуби матнро муайян кунед: Ба ҳудудҳои давлати Суғд мулкҳои Маймуғ, Кушония, Бухоро, Кеш, Насаф, Самарқанд, Панҷакент, Истаравшан, Хуҷанд ва ғайра шомил мешуданд. Дар байни ин мулкҳо бузургтаринаш Бухоро ба шумор мерафт. Пойтахти Суғди қадим шаҳри Самарқанд буд, ки он дар сарчашмаҳои юнонию румӣ Мароқанд низ номбар шудааст.
A) бадеӣ
B) публитсистӣ
C) расмӣ-коргузорӣ
D) илмӣ
Ҷавоб: D
Савол: Услуби матнро муайян кунед: Дар воҳаҳои Бухорою Самарқанд ва Саразми Суғди бостонӣ зироаткорию боғдорӣ хеле пеш рафта буд. Дар қаламрави Суғд чорводорию асппарварӣ низ ривоҷ ёфта, шуҳрати аспҳои хушзоти Бохтару Суғд ва Фарғона то Чин расида буд. Савдогарони суғдӣ дар Осиёи Марказӣ ва қаламрави Чин нуфуз доштанд. Онҳо тавассути роҳи бузурги абрешим аз Чин то Мисру Рум доду гирифт мекарданд.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: A
Савол: Услуби матнро муайян кунед: Таманно тарсидаву ларзида гоҳ тозад, гоҳи дигар аз ҳол рафта, тез-тез мекалавид. Аз гуруснагӣ, бемадорӣ ва асабоният дилаш беҳузур мешуд. Ӯ саропо ғарқи оби борон буд. Тундар дам ба дам хурӯш карда, шахҳои атрофро гӯё ба такон меовард. Баъзан ба роҳи дара, ки онро тадриҷан торикӣ фаро мегирифт, лаҳзае нур меафканд... . С. Турсун
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: B
Савол: Услуби матнро муайян кунед: Эй писар, мардумони бегонаро ҳар рӯз меҳмон макун. Аз он ки ҳар рӯз ба ҳаққи меҳмон натавон расидан. Бингар, то як моҳ чанд бор меҳмонӣ тавон кардан. Он ки се бор тавонӣ кардан, як бор кун ва се бор андар ӯ харҷ кун, то хони ту аз ҳама айбе мубарро бувад ва забони айбҷӯён бар ту баста бошад. Унсурулмаолии Кайковус
A) публитсистӣ
B) илмӣ
C) расмӣ-коргузорӣ
D) бадеӣ
Ҷавоб: D
Савол: Услуби матнро муайян кунед: Эй писар, ... ва ту манишин то он гоҳ, ки меҳмонон бигӯянд як бору ду бор, ки бинишин. Он гоҳ бо эшон мусоадат кун ва нон бихӯру фурӯтар аз ҳама кас нишин. Магар меҳмони бузург бошад, ки нишастан мумкин набувад. Ва аз меҳмонон узр махоҳ, ки узр хостан табъи бозориён бувад. Ва ҳар соат магӯй: “Эй фалон, нон нек бихӯр ва ҳеҷ намехӯрӣ. Шарм мадор, ки аз ҷиҳати ту чизе натавонистам кардан ... .” Унсурулмаолии Кайковус
A) публитсистӣ
B) илмӣ
C) расмӣ-коргузорӣ
D) бадеӣ
Ҷавоб: D
Савол: Услуби матнро муайян кунед: Моддаи 3. Забони давлатии Ҷумҳурии Тоҷикистон 1. Забони давлатии Ҷумҳурии Тоҷикистон забони тоҷикӣ аст. 2. Ҳар як шаҳрванди Ҷумҳурии Тоҷикистон вазифадор аст, забони давлатиро донад. 3. Ҷумҳурии Тоҷикистон истифода, ҳимоя ва рушди забони дав- латиро таъмин менамояд...
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: C
Савол: Услуби матнро муайян кунед: Моддаи 11. Забони чорабиниҳои фарҳангӣ 1. Дар Ҷумҳурии Тоҷикистон чорабиниҳои фарҳангӣ ба забони давлатӣ баргузор мегарданд. 2. Чорабиниҳои фарҳангии байналмилалӣ ва байнидавлатӣ дар Ҷумҳурии Тоҷикистон ба забони давлатӣ ва ба забонҳои дигар сурат мегиранд.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: C
Савол: Услуби матнро муайян кунед: Моддаи 3. Забонҳои дигар 1. Ҳамаи миллатҳо ва халқиятҳое, ки дар ҳудуди Ҷумҳурии Тоҷикистон зиндагӣ мекунанд, ба истиснои ҳолатҳое, ки Қонуни мазкур пешбинӣ намудааст, ба истифодаи озоди забони модари- ашон ҳуқуқ доранд. 2. Ҷумҳурии Тоҷикистон барои ҳимоя ва инкишофи забонҳои бадахшонӣ (помирӣ) ва забони яғнобӣ шароит фароҳам меорад.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: C
Савол: Услуби матнро муайян кунед: Таркиби луғавии забони адабии тоҷикро ба ду гурӯҳи асосӣ ҷудо кардан мумкин аст: а) калимаҳои оммафаҳму умумиистеъмолӣ (серистеъмол); б) калимаҳои мансуб ба гурӯҳҳои алоҳидаи ҷамъиятӣ, шахсони касбу кори алоҳида (камистеъмол). Истилоҳот, касбвожаҳо хелҳои лексикаи соҳавӣ буда, ба гурӯҳи калимаҳои камистеъмол мансубанд.
A) илмӣ
B) бадеӣ
C) расмӣ-коргузорӣ
D) публитсистӣ
Ҷавоб: A
Савол: Услуби матнро муайян кунед: Термин аз калимаи лотинӣ (terminis – ҳад, ҳудуд) гирифта шуда, калима ё ибораест, ки мафҳуми ба илм, истеҳсолот, санъат ва соҳаҳои дигари ба ҳаёт мансуббударо бо маънои ягона ифода менамояд. Истилоҳҳо як маъно доранд, онҳо калимаҳои моносемантикӣ (якмаъно) мебошанд.
A) бадеӣ
B) илмӣ
C) расмӣ-коргузорӣ
D) публитсистӣ
Ҷавоб: B
Савол: Услуби матнро муайян кунед: Истилоҳҳо аксар тарҷума намешаванд, балки бо калимаҳо, ибора ва ҷумлаҳои дигар маънои онҳо эзоҳ дода мешавад. Маънои калима танҳо дар матн, дар алоқамандӣ бо калимаҳои дигар равшан мегардад, аммо истилоҳҳо берун аз матн ҳам маънои муайяни худро нигоҳ медоранд. Масалан, калимаҳои фонетика, морфология, синтаксис ва ғайра ҳамеша маънои муайян ва ягона доранд.
A) расмӣ-коргузорӣ
B) публитсистӣ
C) бадеӣ
D) илмӣ  ГРАММАТИКА ва ИМЛО  МОРФОЛОГИЯ
Ҷавоб: D
Савол: Кадом пасвандҳо исмҳои ифодакунандаи макон ва ё фаровонии ашё месозанд?
A) -ӣ (гӣ), -гарӣ, -иш
B) -зор, -истон, -гоҳ
C) -чӣ, -гар, -гор
D) -а, -ак, -ча
Ҷавоб: B
Савол: Кадом пасвандҳо исмҳои ифодакунандаи номи касбу кор ва маш- ғулият месозанд?
A) -ӣ (гӣ), -гарӣ, -иш
B) -зор, -истон, -гоҳ
C) -чӣ, -гар, -гор
D) -а, -ак, -ча
Ҷавоб: C
Савол: Дар ҷамъбандии кадом исм ғалат роҳ ёфтааст?
A) мардон
B) одамон
C) духтарон
D) дугонагон
Ҷавоб: D
Савол: Дар ҷамъбандии кадом исм ғалат роҳ ёфтааст?
A) баргҳо
B) дарахтон
C) мевагон
D) навдаҳо
Ҷавоб: C
Савол: Дар ҷамъбандии кадом исм ғалат роҳ ёфтааст?
A) шоирон
B) асарҳо
C) ашъорҳо
D) нависандагон
Ҷавоб: C
Савол: Кадом калимаҳо исманд?
A) анҷомёфта, иҷрокарда
B) сарнавишт, якдилӣ
C) парерӯз, пасфардо
D) пешқадам, хабаркаш
Ҷавоб: B
Савол: Кадом калимаҳо исманд?
A) паёпай, лаболаб
B) гулобӣ, қаҳваранг
C) дилрабо, хушхиром
D) тоҷикдухтар, модарарус
Ҷавоб: D
Савол: Кадом калимаҳо исманд?
A) пешқадам, пошнабаланд
B) мағлубшуда, шӯрапушт
C) паҳлавонҷусса, зӯрозмо
D) каҷравӣ, кӯрнамакӣ
Ҷавоб: D
Савол: Исмҳо дар кадом қатор ҷойгир шудаанд?
A) хандида, болида
B) бебок, бебар
C) андеша, армуғон
D) афрӯхтан, андӯхтан
Ҷавоб: C
Савол: Исмҳои маъниро нишон диҳед:
A) намоишгоҳ, парастишгоҳ
B) мардигарӣ, боронгарӣ
C) қаламдон, намакдон
D) шаршара, ғулғула
Ҷавоб: D
Савол: Исмҳои маъниро нишон диҳед:
A) сӯзанӣ, равшанӣ
B) санглох, пӯстлох
C) меъморӣ, наққошӣ
D) шохсор, чашмасор
Ҷавоб: C
Савол: Исмҳои мураккабе, ки аз асосҳои замони гузашта ва ҳозираи феъл сохта шудаанд.
A) кофтуков, пухтупаз
B) гирудор, давутоз
C) дидадаро, қаламтарош
D) додугирифт, гуфтушунид
Ҷавоб: A
Савол: Исмҳои мураккабе, ки аз асосҳои замони гузашта ва ҳозираи феъл сохта шудаанд.
A) тохтутоз, ҷастухез
B) пурсуков, равуо
C) сартарош, хандоханд
D) рафтуомад, шикастурехт
Ҷавоб: A
Савол: Кадоме аз ин исмҳои мураккаб аз сифат ва исм сохта шудаанд?
A) ошпаз, сартарош
B) даводав, пурсупос
C) зебосанам, ҷавонзан
D) модаркалон, хушдоман
Ҷавоб: C
Савол: Ҷузъҳои кадом исмҳои мураккаб аз исм ва сифат иборатанд?
A) гуфтугузор, рафтуомад
B) латтакуҳна, модаркалон
C) давутоз, равуой
D) ғаллакор, ошпаз
Ҷавоб: B
Савол: Кадоме аз ин исмҳои мураккаб аз исм ва асоси замони гузаштаи феъл сохта шудааст?
A) гуфтугузор
B) ошпаз
C) сарнавишт
D) пурсупос
Ҷавоб: C
Савол: Кадоме аз ин исмҳои мураккаб аз асосҳои замони ҳозира ва гузаш- таи феъл сохта шудааст?
A) корбаст
B) бастабанд
C) шикастабанд
D) бандубаст
Ҷавоб: D
Савол: Исми мураккабе, ки аз асосҳои замони гузашта ва ҳозираи феъл сохта шудааст.
A) равуо
B) задухӯрд
C) бандубаст
D) шустушӯй
Ҷавоб: D
Савол: Исми мураккабе, ки аз ду асоси замони гузаштаи феъл ба вуҷуд омадааст.
A) равуо
B) задухӯрд
C) бандубаст
D) шустушӯй
Ҷавоб: B
Савол: Кадом исмҳои мураккаб аз ду асоси замони гузаштаи феъл бо садо- ноки пайвасткунанда сохта шудаанд?
A) гуфтушунид, рафтуомад
B) гирдогирд, давродавр
C) ҳаёҳуй, додувой
D) даводав, кашокаш
Ҷавоб: A
Савол: Дар ин байтҳо сифат кадом аст: Луъбати ширин агар туруш наншинад, Муддаиёнаш тамаъ кунанд ба ҳалво. Марди тамошои боғи ҳусни ту Саъдист, Даст фурӯмоягон баранд ба яғмо.?
A) ҳусн
B) яғмо
C) ширин
D) фурӯмоягон
Ҷавоб: C
Савол: Дар ин байт сифате, ки аз пешванд ва исм сохта шудааст, кадом аст: Боз ову ҷони ширин аз ман ситон ба хидмат, Дигар чӣ барг бошад дарвеши бенаворо ... . На мулки подшоро дар чашми хубрӯён Вақъест, эй бародар, на зуҳди порсоро.? Саъдии Шерозӣ
A) порсо
B) бенаво
C) ширин
D) хубрӯён
Ҷавоб: B
Савол: Ба ҷойи сенуқта сифати мураккабро гузоред: Пас, агар мардумӣ, ... бош ва дигар кирдор бо мардумон неку дор. Унсурулмаолии Кайковус
A) беозор
B) нарм
C) безарар
D) камозор
Ҷавоб: D
Савол: Ба ҷойи сенуқта сифати сохтаи мувофиқро гузоред: Бидон ва огоҳ бош, эй писар, ки мардуми ... доим бесуд бошад, чун муғелон, ки тан дораду соя надорад, на худро суд кунад ва на ғайраро.  Унсурулмаолии Кайковус
A) боҳунар
B) беҳунар
C) ҳунарманд
D) ҳунарвар
Ҷавоб: B
Савол: Ба ҷои сенуқта сифатеро гузоред, ки дар қолаби ︵  ︵ сохта шудааст: – Қозӣ Дониёлхоҷа, ки аз тарафи модар ба ман хешигарӣ дорад ва худаш одами хуби ... аст, аҳволи маро ба қозикалон фаҳмонда, дар як мадрасаи бедарсхона маро мударрис кунонид... С. Айнӣ
A) бодониш
B) донишдӯст
C) хирадманд
D) бофарҳанг
Ҷавоб: B
Савол: Ба ҷои сенуқта сифатеро гузоред, ки дар қолаби ︵ ︵ сохта шудааст: Як одами ...и чашму абрусиёҳи кулӯтариши хушқадубаст буд, ки бо зебоии ҳайкали ӯ одам кам дида мешуд. С. Айнӣ
A) зебо
B) гандумгун
C) сафедчеҳра
D) базеб
Ҷавоб: C
Савол: Ба ҷои сенуқта сифатеро гузоред, ки дар қолаби ︵ ︵ сохта шудааст: Дар замони Баҳроми Гӯр ҳакиме буд, ки дар фазлу ҳикмат ягона буд ва дар ҳунару дониш ... . С. Айнӣ
A) бемонанд
B) ангуштнамой
C) шуҳратманд
D) машҳур
Ҷавоб: B
Савол: Қолаби сифати баркамолро муайян намоед.
A) ︵ ︵
B) ︵ 
C)  ︵
D)  ︵ 
Ҷавоб: C
Савол: Ба ҷои сенуқта сифатеро гузоред, ки дар қолаби ︵ ︵ сохта шудааст: Ӯ дар пешаи худ маҳорати бисёр баланд надошт ва ба болои ин монанди баъзе мусиқачиёни он замон ..., суханвар, ширинкор ва хушомадгӯй ҳам набуд. С. Айнӣ
A) бомаҳорат
B) ҳунарманд
C) машҳур
D) маҷлисоро
Ҷавоб: D
Савол: Ба ҷои сенуқта сифатеро гузоред, ки дар қолаби ︵  сохта шудааст: Ӯ дар пешаи худ маҳорати бисёр баланд надошт ва ба болои ин монанди баъзе мусиқачиёни он замон маҷлисоро, ..., ширинкор ва хушомадгӯй ҳам набуд. С. Айнӣ
A) бомаҳорат
B) хушсуҳбат
C) суханвар
D) сергап
Ҷавоб: C
Савол: Дар ҷумлаи зерин ба ҷойи сенуқта сифати сохтаро гузоред: Дуюм, бо шахсони ... дӯст будан хуб аст, чунки онҳо хатоятро ба ҳеҷ кас намегӯянд, айбатро ба рӯят мегӯянд.
A) боодоб
B) доно
C) некрафтор
D) одамшинос
Ҷавоб: A
Савол: Дар ҷумлаи зерин ба ҷойи сенуқта сифати сохтаро гузоред: Сеюм, бо шахсони ... дӯст шудан лозим аст, ки ба онҳо ғайр аз дӯстии ту чизе лозим нест.
A) беғараз
B) дилсоф
C) хушзабон
D) ҳиматбаланд
Ҷавоб: A
Савол: Ба ҷойи сенуқта дар ҷумла сифати мураккабро гузоред. Деҳаи мо аз қадим бо ҳунармандони ...и худ шуҳрат дошт. М. Турсунзода
A) моҳир
B) боистеъдод
C) лаёқатманд
D) гулдаст
Ҷавоб: D
Савол: Дар ҷумлаи зерин ба ҷойи сенуқта сифати мураккабро гузоред: Ту бачаи ... менамоӣ, барои ҳамин аз рӯйи он асбоб ба ту ин бозичаро сохта додам. С. Айнӣ
A) боҳунар
B) ҳунарманд
C) ҳунардӯст
D) ҳунарвар
Ҷавоб: C
Савол: Дар ҷумлаи зерин ба ҷойи сенуқта сифати сохтаро гузоред: Халқ ӯро сарнагункунандаи шоҳи ... ва озодкунанда аз салтанати бегонагон медонист.
A) золим
B) ҷафопеша
C) бадандеш
D) ситамгар
Ҷавоб: D
Савол: Дар ҷумлаи зерин ба ҷойи сенуқта сифати сохтаро гузоред: Яке аз қадимтарин ёдгориҳои адабиёти ... -и халқи тоҷик китоби муқаддаси “Авесто” мебошад.
A) бостонӣ
B) ҷаҳоншумул
C) пурарзиш
D) куҳан
Ҷавоб: A
Савол: Дар ибораи дӯсти вафодор сифат аз рӯйи сохт чӣ гуна аст?
A) сода
B) сохта
C) мураккаб
D) таркибӣ
Ҷавоб: C
Савол: Дар ибораи сатрҳои парешон сифат аз рӯйи сохт чӣ гуна аст?
A) сода
B) сохта
C) мураккаб
D) таркибӣ
Ҷавоб: A
Савол: Дар ибораи достонсарои пурҳавсала сифат аз рӯйи сохт чӣ гуна аст?
A) сода
B) сохта
C) мураккаб
D) таркибӣ
Ҷавоб: C
Савол: Сифати мураккабе, ки дар қолаби сифат + исм сохта шудааст:
A) ширбоз
B) ширинкор
C) шердил
D) шермард
Ҷавоб: B
Савол: Сифати мураккабе, ки дар қолаби сифат + исм сохта шудааст:
A) некбахт
B) асосгузор
C) бастамонда
D) бурдбор
Ҷавоб: A
Савол: Дар байти зерин калимаи “беадаб” чӣ хел сифат аст? Беадаб танҳо на худро дошт бад, Балки оташ бар ҳама офоқ зад. Ҷалолиддини Балхӣ
A) сода
B) сохта
C) мураккаб
D) таркибӣ
Ҷавоб: B
Савол: Дар байти зерин калимаи “равон” чӣ хел сифат аст? Ҳаст оби равон равон ба ҳар сӯй, Сабз аст зи сабзаҳо лаби ҷӯй. С. Айнӣ
A) сода
B) сохта
C) мураккаб
D) таркибӣ
Ҷавоб: B
Савол: Дар байти зерин калимаи “навхез” чӣ хел сифат аст? Аз бӯйи гулу гиёҳи навхез, Боди саҳарист анбаромез. С. Айнӣ
A) сода
B) сохта
C) мураккаб
D) таркибӣ
Ҷавоб: C
Савол: Дар ҷумлаи зерин ба ҷойи сенуқта сифати мураккабро гузоред: Cахтиҳои рӯзгор Одинаи хурдсолро хеле соҳибтадбир ва ... карда буд. С. Айнӣ
A) зирак
B) боэҳтиёт
C) таҷрибакор
D) таҷрибанок
Ҷавоб: C
Савол: Дар ҷумлаи зерин ба ҷойи сенуқта сифати мураккабро гузоред: Cахтиҳои рӯзгор Одинаи хурдсолро хеле ... ва таҷрибакор карда буд. С. Айнӣ
A) ҳушёр
B) боэҳтиёт
C) андешаманд
D) соҳибтадбир
Ҷавоб: D
Савол: Ба ҷойи сенуқта сифати мураккабро гузоред: Марди ... ҳар куҷо бувад, сарфароз аст.
A) боҳунар
B) соҳибҳунар
C) ҳунарманд
D) ҳунарвар
Ҷавоб: B
Савол: Ба ҷойи сенуқта сифати мувофиқро гузоред: Олим, файласуф, табиб ва шоири ... Абуалӣ ибни Сино 23 асарашро ба забони форсии тоҷикӣ навиштааст.
A) калон
B) бузург
C) азим
D) кабир
Ҷавоб: B
Савол: Аз рӯйи мазмуни ҷумла ба ҷойи сенуқта сифати мувофиқро гузоред: Сиёҳак ҳар субҳ рӯйи санги соҳил нишаста, дергоҳ нағмасароӣ мекунад. Овози ...аш дилу рӯҳи одамро менавозад.
A) дилнавоз
B) баланд
C) хушоҳанг
D) форам
Ҷавоб: D
Савол: Cифати нисбиро муайян намоед:
A) дилкушо
B) дилфиреб
C) дилкаш
D) сабзина
Ҷавоб: D
Савол: Сифати нисбиро муайян намоед:
A) хоболуд
B) пирона
C) раҳмдил
D) думдароз
Ҷавоб: B
Савол: Дар ҷумлаи зерин калимаи ишорашуда ба кадом навъи шумора тааллуқ дорад? Соли гузашта ту аз ман дусаду панҷоҳ танга қарздор шуда будӣ, ба нияти тӯй ҳосили ваъдашударо ҳам ба ман дода натавонистӣ ... . С. Айнӣ
A) тартибӣ
B) касрӣ
C) тахминӣ
D) таркибӣ
Ҷавоб: D
Савол: Дар ҷумлаи зерин калимаи ишорашуда ба кадом навъи шумора тааллуқ дорад? Қассоб аз пули гӯсфанд дусад танга нақда шумурда дода, бақияашро ба рӯзи панҷшанбеи оянда ваъда дод. С. Айнӣ
A) аслӣ
B) касрӣ
C) тахминӣ
D) тартибӣ
Ҷавоб: A
Савол: Дар ҷумлаи зерин калимаи ишорашуда ба кадом навъи шумора тааллуқ дорад? Лекин дар воқеъ ин тавр нашуд, балки дар натиҷаи ҳисоби сари соли нӯҳум Бозор аз Азимшоҳ ҳаштсаду панҷоҳу нӯҳ танга қарздор шуда монд. С. Айнӣ
A) касрӣ
B) таркибӣ
C) тахминӣ
D) тартибӣ
Ҷавоб: B
Савол: Ба ҷойи сенуқтаҳо шумораҳои миқдориро гузоред: Дар миёнҷойи деҳа ... теппаи баланд, дар болои теппа ... қалъаи куҳна воқеъ шудааст. С. Улуғзода
A) як, як
B) як, ду-се
C) ду-се, як
D) як, аз чор як
Ҷавоб: A
Савол: Ба ҷойи сенуқта шумораи миқдории мувофиқро гузоред: Назар ба гуфтаи падарам, “дар ... иқлим” аз Сир калонтар дарё набудааст. С. Улуғзода
A) нуҳ
B) шаш
C) ҳафт
D) ҳашт
Ҷавоб: C
Савол: Ба ҷойи сенуқта шумораи тартибиро гузоред: Мартабаи ... ба бардошта тавонистанам чашмам нарасида монд. С. Улуғзода
A) ду
B) як-ду
C) сеюм
D) яку ду
Ҷавоб: C
Савол: Ба ҷойи сенуқта шумораи тахминиро гузоред:  – Ҳамин тавр карда, мо ... соат гӯштин гирифтем. С. Улуғзода
A) як ним
B) ним
C) як
D) якуним
Ҷавоб: A
Савол: Ба ҷойи сенуқта шумораи миқдориро гузоред: Дар ... бари масҷид якчанд ҳуҷраи қатор ва пастак мавҷуд аст. С. Улуғзода
A) дуюм
B) ду
C) як-ду
D) якуним
Ҷавоб: B
Савол: Ба ҷойи сенуқта шумораи тахминиро гузоред: Вай маро гаштаю баргашта ... бор дам ба ронаш, дам ба сандуқи дилаш бардошта, чаппа карда ба замин заданӣ мешуд. С. Улуғзода
A) се
B) дуюм
C) якумин
D) се-чор
Ҷавоб: D
Савол: Ба ҷойи сенуқта шумораи миқдориро гузоред: Вай пайиҳам ... бачаашро гӯронда, дилашро гиронда монда буд. С. Улуғзода
A) дуюм
B) як-ду
C) чаҳор
D) аз се ду
Ҷавоб: C
Савол: Ба ҷойи сенуқта шумораи тахминиро гузоред: Солеҳ бошад, аз думи ким-кадом аспи роҳгузар ... тор қили дароз канда оварда буд. С. Улуғзода
A) панҷ
B) шаш
C) панҷто
D) панҷ-шаш
Ҷавоб: D
Савол: Ба ҷойи сенуқта шумораи касриро гузоред: ...и ҳавлӣ дар тарафи боло, қисми боқимондааш аз он поёнтар воқеъ шудааст. С. Улуғзода
A) Ду
B) Дуто
C) Сеяк
D) Дуюмин
Ҷавоб: C
Савол: Ба ҷойи сенуқта шумораи миқдории таркибиро гузоред: ... аҳолии деҳаи мо ҳама оби чашма менӯшанд. С. Улуғзода
A) Чоряк
B) Се ҳазор
C) Ду-се ҳазор
D) Шастусеюмин
Ҷавоб: D
Савол: Ба ҷойи сенуқта шумораи тахминӣ гузоред: Ҳабиба баъд аз ба ман ... бор хонондани он ғазал, китобро ба дасташ бардошта, он ғазалро чунон дилсӯзона хонд, ки дар чашмони худаш об чарх зад. С. Айнӣ
A) ду
B) дуюм
C) ду-се
D) аз се як
Ҷавоб: C
Савол: Ба ҷои сенуқта шумораи миқдориро гузоред: Ҷузҷонӣ умри ӯро (Абуали Синоро) ... сол нишон медиҳад. Р. Ҳошим
A) панҷоҳум
B) панҷоҳу се
C) панҷоҳ-шаст
D) шастумин
Ҷавоб: B
Савол: Ба ҷои сенуқта шумораи тартибиро гузоред: Дар гӯшаи аз ҳама дуртари хона, назди печка, ... иштироккунандаи маҷлис Ҳошимкорвон ҷойгир буд. С. Улуғзода
A) панҷумин
B) панҷ
C) панҷ-шаш
D) аз чор як
Ҷавоб: A
Савол: Ба ҷои сенуқта шумораи мураккабро гузоред: Сайид ибни Усмон аз ҳукмрони Самарқанд ... ҳазор динор гирифта, ба Хуросон бурд. Р. Ҳошим
A) панҷ
B) панҷоҳу се
C) панҷсад
D) дусаду сию панҷ
Ҷавоб: C
Савол: Дар ҷумлаи зерин ба ҷойи сенуқта шумораи тартибиро гузоред: Ман газетаро ... бор дар ҳамин мадрасаи Олимҷон дидам. С. Айнӣ
A) ду
B) се-чор
C) ду-дуним
D) якумин
Ҷавоб: D
Савол: Намуди шумораро муайян кунед. Аз сесаду чанд нафар иштироккунандагони маҷлис як понздаҳ кас ба муқобили вай даст бардоштанд. С. Улуғзода
A) аслӣ
B) касрӣ
C) тахминӣ
D) тартибӣ
Ҷавоб: C
Савол: Намуди шумораро муайян кунед. Аз Конибодом, Ашт ва Уротеппа як сӣ хоҷагӣ муҳоҷирони нав омаданд. С. Улуғзода
A) аслӣ
B) касрӣ
C) тахминӣ
D) тартибӣ
Ҷавоб: C
Савол: Дар ҷумлаи зерин ба ҷойи сенуқта шумораи тартибии мураккабро гузоред: Соли ... ба Вахш кӯчида омадем. С. Улуғзода
A) аввал
B) панҷоҳум
C) сиюякум
D) сиюм
Ҷавоб: C
Савол: Дар ҷумлаи зерин ба ҷойи сенуқта шумораи миқдории аслиро гузоред: Фазилати ин шоир аз ... шоири аввалӣ ҳам пасттар буд. С. Айнӣ
A) чоряки
B) чор-панҷ
C) ду-се
D) ду
Ҷавоб: D
Савол: Дар ҷумлаи зерин ба ҷойи сенуқта шумораи миқдории таркибиро гузоред: Ман мехоҳам, ки ба шумо ... танга ёфта дода, шуморо аз қарз халос кунам. С. Айнӣ
A) ҳазор
B) шашяк
C) се ҳазор
D) панҷсад
Ҷавоб: C
Савол: Дар ҷумлаи зерин ба ҷойи сенуқта шумораи миқдории содаро гузоред: Домулло Икромча он вақтҳо яке аз ... нафар мударрисони мадра- саи Ҷаъфархоҷа буд. С. Айнӣ
A) бисту чор
B) чил
C) чилумин
D) дувоздаҳ
Ҷавоб: B
Савол: Ба ҷои сенуқта ба шумораҳо нумеративи мувофиқро гузоред: Арбоб Камол 50 ... гӯсфанду буз ва як ... маркабро ба дасти Одина супурда, ӯро ба хизмати чӯпонӣ ва ҳезумкашӣ фармуд. С. Айнӣ
A) cap, дона
B) гала, то
C) cap, сар
D) то, дона
Ҷавоб: C
Савол: Ба ҷои сенуқта ба шумораҳо нумеративи мувофиқро гузоред: Як худи Хоҷа Аҳрор дар вилояти Қаршӣ соҳиби 1 300 ... замин буда, онро бо 3 000 ...и гов кишт мекунонд. Аълохон Афсаҳзод
A) то, дона
B) қитъа, ҷуфт
C) адад, сар
D) миқдор, гала
Ҷавоб: B
Савол: Ба ҷои сенуқта ба шумора нумеративи мувофиқро гузоред: Аммо одамон ва аспон ҳанӯз кӯфти роҳро набароварда буданд, ки дидбони дар баландӣ гузоштаашон – Ризо дар роҳ намудор шудани як ... саворонро хабар дод. С. Улуғзода
A) ҷуфт
B) гала
C) даста
D) миқдор
Ҷавоб: C
Савол: Дар ҷумлаи зерин ҷонишини ишоратӣ кадом аст? Падари ин махдуми шумо ҳам ҳамон вақтҳо бо ман ҷӯра шуда буданд. С. Айнӣ
A) ҳам
B) ҳамон
C) шумо
D) ман
Ҷавоб: B
Савол: Дар ҷумлаи зерин ҷонишини таъйинӣ кадом аст? Ана ҳамаи ин корҳо хасис набудани Нурмуҳаммад ва аъзои оилаи ӯро, ҳам ба бачагони хурдсол меҳрубон будани онҳоро нишон медод. С. Айнӣ
A) онҳо
B) ин
C) ӯ
D) ҳама
Ҷавоб: D